Diari Oficial de la Generalitat Valenciana


Sumari del DOGV 8528, del 12-04-2019 (2019/2919)

RESOLUCIÓ de 12 de març de 2019, de la Conselleria d'Hisenda i Model Econòmic, per la qual s'accepta la cessió gratuïta de sis locals al carrer Atlanta de Torrent, realitzada per l'ajuntament d'aquest municipi, per a destinar-los a centre de salut.
--------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8528

Data del DOGV
:   12-04-2019

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2019/2919


Data del document
:   12-03-2019

Organisme emissor
:   Conselleria d'Hisenda i Model Econòmic

Tipus de document
:   Resolució

Descriptors 

:   * Conselleria d'Hisenda i Model Econòmic

RESOLUCIÓ de 12 de març de 2019, de la Conselleria d'Hisenda i Model Econòmic, per la qual s'accepta la cessió gratuïta de sis locals al carrer Atlanta de Torrent, realitzada per l'ajuntament d'aquest municipi, per a destinar-los a centre de salut. [2019/2919]  
L'Ajuntament de Torrent, en Junta de Govern Local de 14 de gener de 2019, va acordar la cessió gratuïta a la Generalitat de sis locals al carrer Atlanta, 96, d'aquesta població, per a destinar-los a centre de salut.  
  
A proposta de la Direcció General d'Eficiència i Règim Econòmic de la Conselleria de Sanitat Universal i Salut Pública, de 19 de febrer de 2019, es van iniciar els tràmits legals oportuns per a l'acceptació de la cessió.  
L'article 44 de la Llei 14/2003, de 10 d'abril, de patrimoni de la Generalitat, estableix, en el punt 1, que la Generalitat adquirirà la propietat dels béns i drets patrimonials o demanials que li cedisquen altres administracions públiques per a destinar-los a un ús públic o a la prestació de serveis públics competència de la Generalitat i, en el punt 2, disposa que la competència per a l'acceptació correspon al titular de la conselleria competent en matèria de patrimoni.  
L'article 27.2.c de la Llei de patrimoni estableix que l'adquisició de béns i drets en virtut de transferència o cessió administrativa implica l'afectació de béns i drets a l'ús general o al servei públic. Per tant, una vegada perfeccionada la cessió i acceptació, l'immoble queda automàticament afecte al servei públic sanitari i adscrit a la Conselleria de Sanitat Universal i Salut Pública, a qui correspon la seua administració, defensa i conservació.  
En conseqüència, basant-se en els articles esmentats de la Llei 14/2003, de 10 d'abril, de patrimoni de la Generalitat, i fent ús de les atribucions conferides per la legislació vigent, resolc:  
  
Primer  
Acceptar la cessió gratuïta de la propietat realitzada per l'Ajuntament de Torrent de sis locals al carrer Atlanta, 96, d'aquesta població, que s'indiquen a continuació:  
  
1. Local en planta baixa identificat com a local B1, de 287,70 m² de superfície construïda i 250,18 m² de superfície útil. Límits: davant, carrer Atlanta, 96, 6é; dreta, vestíbul E1 i buit d'escala d'aquest vestíbul, pati vestíbul 1, habitatges i consergeria; esquerra, carrer Atlanta, 96, i darrere, accés per als vianants a la zona interior del complex, pati vestíbul 1, habitatges i zona interior del complex.  
Consta inscrita en el Registre de la Propietat de Torrent 3, en el tom 3247, llibre 1608, foli 181, finca 71650, inscripció 5a.  
Referència cadastral: 5690936ZZ2082D0196WW.  
  
2. Local en planta baixa identificat com a local B2, de 167,75 m² de superfície construïda i 145,87 m² de superfície útil. Límits: davant, carrer Atlanta, 96, 6é; dreta, local B3, pati vestíbul 3 i habitatges; esquerra, vestíbul E1, pati vestíbul 2 i habitatges, i darrere, zona interior del complex.  
Consta inscrita en el Registre de la Propietat de Torrent 3, en el tom 3247, llibre 1608, foli 183, finca 71045, inscripció 5a.  
Referència cadastral: 8999886LG6904C4312PW.  
  
3. Local en entresolat identificat com a local EP1, de 134 m² de superfície construïda i 131,88 m² de superfície útil. Límits: davant, carrer Atlanta, 96; dreta, local entresolat EP2, buit de l'ascensor del vestíbul 1 i habitatges; esquerra, zona per als vianants d'accés a la zona interior del complex, i darrere, zona interior del complex, distribuïdor de planta del vestíbul E1, i interiorment escala vestíbul 1, i habitatges.  
Consta inscrita en el Registre de la Propietat de Torrent 3, en el tom 3247, llibre 1608, foli 192, finca 71220, inscripció 5a.  
Referència cadastral: 0674696AL4445B6678PP.  
  
4. Local en entresolat identificat com a local EP2, de 206 m² de superfície construïda i 202,73 m² de superfície útil. Límits: davant, carrer Montreal 76; dreta, distribuïdor de planta del vestíbul E1; esquerra, carrer Atlanta, 96, i darrere, distribuïdor de planta del vestíbul E1, local EP1 i buit d'instal·lacions.  
Consta inscrita en el Registre de la Propietat de Torrent 3, en el tom 3247, llibre 1608, foli 195, finca 71839, inscripció 5a.  
Referència cadastral: 2759039OH2576A2340JN.  
  
5. Local en entresolat identificat com a local EP3, de 166,70 m² de superfície construïda i 164,06 m² de superfície útil. Límits: davant, local EP4 i distribuïdor de planta del vestíbul E1; dreta, local EP4, buit de l'ascensor i buit d'escala vestíbul 3 i habitatges; esquerra, lavabos comunitaris del vestíbul E1, buit de l'ascensor i buit d'escala del pati vestíbul 2 i habitatges, i darrere, zona interior del complex.  
Consta inscrita en el Registre de la Propietat de Torrent 3, en el tom 3247, llibre 1608, foli 198, finca 71335, inscripció 5a.  
Referència cadastral: 8309650VY2153B8608HB.  
  
6. Local en entresolat identificat com a local EP4, de 105,20 m² de superfície construïda i 103,52 m² de superfície útil. Límits: davant, carrer Atlanta, 96, 6é; dreta, local EP5; esquerra, distribuïdor de planta del vestíbul E1, local EP3, buit de l'ascensor i buit de l'escala del pati vestíbul 3 i habitatges, i darrere, zona interior del complex.  
Consta inscrita en el Registre de la Propietat de Torrent 3, en el tom 3247, llibre 1608, foli 201, finca 71732, inscripció 5a.  
Referència cadastral: 8058621UN2643H8705ST.  
  
Els immobles s'accepten lliures de càrregues i gravàmens i al corrent de qualsevol despesa.  
  
Segon  
La cessió gratuïta realitzada per l'Ajuntament de Torrent s'efectua amb la condició de destinar els locals al Centre de Salut Torrent III. Els immobles hauran de ser destinats a la creació d'un centre de salut en un termini màxim de cinc anys i mantindre's afectat a l'ús que motiva la cessió. Si no és així, revertirà a favor de l'Ajuntament de Torrent, i s'integrarà en el patrimoni municipal amb totes les seues pertinences i accessions.  
En cas d'incompliment de les finalitats per a les quals se cedeixen els locals o dels terminis d'inici i finalització de les obres, una vegada sol·licitada la reversió per part de l'Ajuntament i remesa com a acord de reversió a la conselleria competent en matèria de patrimoni, aquesta tramitarà el corresponent expedient, de conformitat amb el que es disposa en el Reial decret 1373/2009, de 28 d'agost, pel qual s'aprova el Reglament general de la Llei 33/2003, de 3 de novembre, del patrimoni de les administracions públiques. La resolució que s'adopte serà notificada a l'Ajuntament i comportarà, si escau, la reversió immediata al patrimoni de la corporació local i la baixa de l'immoble en l'Inventari general de béns i drets de la Generalitat.  
  
  
Tercer  
L'Ajuntament de Torrent es compromet a eliminar, a càrrec seu, qualsevol obstacle que puga impedir o dificultar la implantació efectiva del projecte de creació del centre de salut.  
  
Quart  
L'immoble acceptat s'haurà d'incorporar a l'Inventari general de béns i drets de la Generalitat en concepte de bé de domini públic afecte al servei públic sanitari i adscrit a la Conselleria de Sanitat Universal i Salut Pública, a qui corresponen les competències demanials sobre aquest, incloent-hi l'administració, defensa i conservació, i s'haurà d'inscriure a nom de la Generalitat en el Registre de la Propietat i en el Cadastre.  
  
Cinqué  
Notificar aquesta resolució a l'ajuntament cedent i publicar-la en el Diari Oficial de la Generalitat Valenciana, en compliment del que es disposa en l'article 44 de la Llei 14/2003, de 10 d'abril, de patrimoni de la Generalitat.  
  
Contra aquest acte, que posa fi a la via administrativa, es pot interposar un recurs contenciós administratiu en el termini de dos mesos comptadors a partir de l'endemà de la notificació, davant el Jutjat Contenciós Administratiu, de conformitat amb el que es disposa en l'article 46 de la Llei 29/1998, de 13 de juliol, reguladora de la jurisdicció contenciosa administrativa. No obstant això, es podrà interposar un recurs potestatiu de reposició, en el termini d'un mes comptador a partir de l'endemà de la notificació, davant l'òrgan que va dictar l'acte, de conformitat amb el que es preveu en l'article 123 de la Llei 39/2015, d'1 d'octubre, del procediment administratiu comú de les administracions públiques, sense perjudici que es puga exercir qualsevol altre que es considere procedent.  
  
València, 12 de març de 2019.- El conseller d'Hisenda i Model Econòmic: Vicent Soler i Marco.